
DISPUTATIO  INAUGURATIS 


X>R 


HYDROPUM  CAUSIS. 


AUCTORE  GULIELMO  BROMET. 


In  omnia  cava  corporis  humani  per  arterias  mi¬ 
nutas,  vasa  exhalantia  dictas,  humor  tenuissimus 
assidue  effunditur ;  ac,  dum  corpus  sospes  et  in¬ 
tegrum  est,  per  vascula  exigua,  quae  vasa  absor¬ 
bentia  vocantur,  iterum  in  sanguinem  reducitur. 

Quod  si  ex  vasis  exhalantibus  praeter  con¬ 
suetudinem  effluat  hicce  humor,  neque  simul  ab¬ 
sorbentia  eum  ultra  solitum  reducant ;  aut  si  per 
vasa  absorbentia  justo  tardius  humor  reducatur, 
quamvis  rite  exhalantia  propria  munera  expleant, 
necesse  est  ut  morbus  hydropicus  consequatur. 

Itaque  ad  duo  capita  referri  possunt  variae  et 
multiplices  hydropis  causae ;  ad  effusionem  seri 
auctam,  vel  ad  ejus  reditum  in  sanguinem  impedi¬ 
tum. 


Effusionem  augent,  exhalatio  praeter  consue¬ 
tudinem  intenta,  seu  vasorum  latices  aquosos  con¬ 
tinentium  ruptura. 

De  modo  quo  serosus  humor  a  reliqua  mas- 
Sc\  sanguinis  decedit,  nondum  inter  medicos  con¬ 
venit.  Nonnulli  crediderunt  humorem  illum,  qui 
varia  cava  corporis  perpetuo  humectat,  sub  eadem 
form^,  qua  reperitur  in  cavis,  ipsi  sanguini  quo¬ 
que  subesse ;  et  potius  e  sanguine  per  meatus  mi¬ 
nutissimos  colari,  id  quod  in  fistula  inerti  conspi¬ 
cere  licet,  quam  opera  vitali  secerni.  Hevvson 
autem  pro  certo  habuit  vere  secerni  hunc  humo¬ 
rem,  quia,  ut  affirmavit,  proprietates  seri  sanguinis 
nequaquam  latici  hydropico  contingunt.  Sed 
meranc  percolatione,  an  secretione  ver4  disjunga¬ 
tur  hicce  liquor,  minimi  refert utramque  enim 

eaedem  causae  augebunt :  et  quoniam  Hewson  ipse 
non  negaverit,  si  justo  tenuior  sit  sanguis,  ejus  par¬ 
tem  tenuiorem  dimitti  quasi  percolatione  ;  idcirco 
in  paginis  sequentibus,  de  exhalatione  scribens, 
tanquam  meram  percolationem  nunquam  non  ha¬ 
bebo. 


Si  igitur  quacunque  ratione  sanguis  arterio¬ 
sus  ad  ora  exhalantia  solito  uberius  deferatur,  aut 
si  sanguini  insit  plus  quam  ex  consuetudine  sero¬ 
si  laticis,  ejus  tenuioris  partis  copia  insolita  per 
hosce  meatus  minutissimos  stillabit. 


Impetus  sanguinis  intenditur  vel  nimia  cordis 
et  arteriarum  vi,  vel  ejus  circuitu  alicubi  corporis 
impedito. 

Sanguinis  major  copia  per  arterias  certo  spa¬ 
tio  temporis  propulsa,  simul  lineis  mediis  vaso¬ 
rum  exhalantium  iisdem  permanentibus,  ut  plus 
humoris  tenuis  in  cava  effundatur,  necessario  effi¬ 
ciet.  Hinc  effusiones  illae  oriuntur  toties  quasdam 

inflammationes  consequentes  ;  pleurae  scilicet,  vel 
peritonaei ;  item  rheumatismum,  atque  insecto- 
rum  morsus. 

Quominus  sanguinis  circuitus  per  totum  cor¬ 
pus  libere  absolvatur,  efficit,  quodcunque  iter  san¬ 
guinis  per  vasa  majora  impedit,  sive  vasa  extrin¬ 
secus  comprimendo,  sive  sub  tumoris  forma  ipsis 
vasis  intus  inhaerendo. 

Quamquam  a  difficili  itinere  per  quamlibet 
'majoi’em  venam  citissime  adaugeatur  exhalatio, 
tamen,  ut  opinor,  cursus  sanguinis  etiam  per  mag¬ 
nam  arteriam  quoquomodo  impeditus,  eandem  de¬ 
mum  exhalationem,  at  multo  serius,  non  inducere 
non  potest. 

Si  enim  occludatur  unica  arteria,  omnes  aliae 

V 

inter  cor  et  arteriam  occlusam,  illico  turges¬ 
cent.  Aorta  hinc  plus  justo  onerata,  e  corde, 
ideoque  cor  non  satis  depletum,  e  venis,  sanguinis 
quantitatem  solitam  accipere  nequeunt.  Quod 

si  venae  distendantur,  sanguis  ex  arteriis  aegrius 
illas  petet,  et,  qua  facilior  exitus  datur  porta,  pars 
tenuior  ejus  effluet. 

Permultis  autem  causis  comprimuntur  vasa  : 
ligaturis  nempe  ;  scirrhis  et  steatomatis ;  aneuris- 
mis  et  varicibus ;  abscessibus ;  utero  gravido  ;  hu¬ 
moribus  et  spiritu  effusis.  . 

Si/  ligetur  vena  major  artus,  arteria  simul, 

i 

quae  illam  comitatur,  liberA,  e  vinculo  relicta,  pars 

ligatae  venae  inter  ligamentum  et  arteriolas  in  ve- 

\ 

nam  desinentes  illico  sanguine  tumebit ;  atque  ex 
tumore  brevi  consequente,  qui  digito  prementi  ce¬ 
dit,  foveolamque  ejus  retinet,  aquam  adesse  sub¬ 
ter  cutem,  demonstratur.  Hinc,  oedema  mo- 
liuntur,  arctior  vestitus,  cingula,  genualia,  moni¬ 
lia  et  omnia  similia.  Veruntamen  de  ratione  qua 
oedema  hocee  fieret,  '  alii  alias  sentiunt.  Ple- 
rique  ac  celeberrimi  existimant,  sanguine  difficulter 
transeunte  ex  arteriis  in  venas,  ejus  impetum  ad 
illas  exhalantes  intendi,  eoque  aquam  interentem 


y 

effici.  Quidam  attamen,  et  inter  hos  Morgagni 

perillustris,  impedito  lymphae  cursui  ejusque  duc¬ 
tibus  inde  impletis,  tandem  diruptis,  hunc  affec¬ 
tum  tribuerunt.  Sed  prae  lymphaticorum  inter  se 
creberrimis  conjunctionibus  ex  iis  compressis,  nisi 
majoribus  truncis,  vix  aut  ne  vix  quidem  morbus, 
me  judice,  exoriri  potest. 

Omnibus  ex  corporis  visceribus  jecur  fre¬ 
quentissime  durescit ;  qua  causa,  nulla  saepius 
hydropem  dirum  gignit.  Hujus  autem  ratio  e  lege 
sanguinis  per  jecur  circuitus  petenda  est.  Venae 
igitur,  in  sano  statu  corporis,  viscerum,  quae  me¬ 
dici  chylopoietica  nuncupaverunt,  ventriculi  scili¬ 
cet,  intestinorum,  omenti,  pancreatis  et  lienis,  san¬ 
guinem  in  venam  portarum  deferunt,  per  cujus  ra¬ 
mulos  in  totam  jecinoris  fabricam  diffunditur,  at¬ 
que  demum  per  cavam  venam  hepaticam,  in  mag¬ 
nam  venam  cavam  et  ad  cor  revenit. 

Hac  ita  praemissa  sanguinis  venosi  cursus 
per  v.enam  portarum  ratione,  satis  constat,  si  in 
hepate  quoquomodo  motui  sanguinis  obstetur, 

arterias,  a  quibus  venulae  in  portarum  venam 
coeuntes  oriuntur,  distentum  iri ;  ideoque  momen¬ 
tum  sanguinis  ad  exhalantia  adauctum,  et  hydro¬ 
pem  factum  iri. 

Unde  pendeat  jecinoris  adeo  frequens"  viti¬ 
um,  nunc  videndum.  Ob  varia  vasorum  genera 
quibus  instruitur,  et  ob  magnam  copiam  sanguinis 
quam  assidue  accipit,  haud  est  absimile  jecur  prae 
aliis  visceribus  ad  morbum  proclive  fore ;  quod  si 
accederet,  consuetudinem,  plerisque  heu,  invetera¬ 
tam  esse,  merum  largius  ingurgitandi,  ratio  sat  in 
promptu  erit  cur  jecur  toties  laboret. 

Hic  loci  attamen  existit  quaedam  quaestio 
subdifficilis,  nimirum  quomodo  haec  prava  consue¬ 
tudo  jecur  afficiat.  Fortasse  propter  nexum  nu¬ 
per  ab  Everado  Home  detectum,  inter  ventricu¬ 
lum  et  lienem,  meracae  potiones  cum  sanguine 
per  venam  splenicam  reduce,  citius  eoque  minus 
dilutae,  ad  hepar  transeunt,  quam,  praeter  lie¬ 
nem,  ad  caetera  organa.  Atque  lien  ipse  rarius 
quam  jecur  vitiatur,  quia  ejus  structura  est  simpli¬ 
cior  ;  et  officia  quibus  fungitur,  ad  corpus  sanum 

conservandum,  minoris  sunt  momenti"^* 


*  Haud  multum  abs  re  fore  arbitror  si  consectaria 
^uae  ex  experimentis  deduxit  Home  celeber  hic  adjungerem, 

That  the  liquids  received  into  the  stomach  beyond 
what  are  employed  for  digestion,  are  not  wholly  carried 
out  of  it  by  the  common  absorbents  of  the  stomach,  or  the 
canal  of  the  intestines,  but  are  partiy  conveyed  through 
the  medium  of  the  spleen  into  the  circulation  of  the  lirer. 

The  Tessels  which  communicate  between  the  stomach 
and  the  spleen  hare  not  been  discovered  *  but  if  it  is  prov- 
ed  that  the  colouring  matter  of  the  contents  of  the  stomach, 
is  met  with  in  greater  quantity  in  the  spleen  and  in  the  yein 
which  goes  from  that  organ  to  the  liver,  than  in  the  other 
veins  of  the  body,  there  appears  to  be  no  other  mode  in 
which  it  can  arrive  there,  but  by  means  of  such  yessels ; 
and  the  two  different  States  of  the  spleen,  which  correspond 
with  the  quantities  of  liquids  that  pass  from  the  stomach, 
are  strongly  in  favour  of  the  existence  of  such  a  channel. 

This  communication  between  the  cardiac  portion  of 
the  stomach,  and  the  spleen,  will  explain  the  circumstance 
of  those  who  are  in  the  habit  of  drinking  spirituous  liquors 
haying  the  spleen  antl  liver  so  frequently  diseased,  and  the 
diseases  of  both  organs  being  of  the  same  kind. 

Veterrimi  scriptores  medici  persaepe  lienem, 
aeque  atque  jecur  morbidum  pro  causa  hydropis 
agnoscere  solebant :  sed  quia  non  dilucide  apparet, 
quemadmodum  lienis  vitium  hydropi  occasionem 
praebeat,  effectui  potius  quam  causae  apud  recen- 
tiores  habetur.  Causam  autem  esse,  mihi  e  dua¬ 
bus  rationibus  videtur  :  nam  premendo  venam 
cavam,  ampliatus  lien  aliquando  procul  dubio  hunc 
induxit  morbum ;  sed  quia  lien  et  vena  cava  ne¬ 
quaquam  inter  se  propinqui  existunt,  nisi  lien  mul¬ 
tum  amplificetur,  non  potest  hoc  malum  inducere: 
porro,  prohibendo  sanguinis  ingressum  per  arteri¬ 
am  magnam  splenicam,  forsan  efficit,  ut  impella¬ 
tur  copia  insolita  in  arterias  mesentericam  et  dia- 


This  organ  is  not  essential  to  life,  its  office  being  of  a 
secondary  kind  ;  but  when  it  is  materially  diseased,  or  en- 
tirely  removed,  digestion  must  be  disturbed.  The  extent 
to  which  this  takes  place,  cannot  be  accurately  kaown 
from  experiments  on  quadrupeds,  and  the  instances  in 
which  the  human  spleen  has  been  removed  have  not  beoii 
attended  to  with  sufficient  acciiracy  to  afford  an  explana- 
tion  of  the  effects  that  were  produced  on  thestomach. 


B 

phragmaticam,  ideoque  ut  ex  earum  ramulis  mi- 

y 

nutis  exhalatio  augeatur. 

Pancreas  durum  et  scirrhosum  a  Francisco 

I 

Milman,  secto  cadavere  hydropico,  conspectum 
est ;  quod,  compressa  vena  cava,  ut  videbatur,  mor¬ 
bum  excitaverat. 

Quinetiam  durities  omenti  a  nonnullis  inter 
causas  hydropis  fuisse  aestimatur. 

-  ^ 

Pari  ratione,  ventriculus  scirrho  laborans  mor¬ 
bum  hydropicum  intulit.  Doctor  Donaldus  Mon- 
ro  de  cadavere  mulieris  hydropicae  disseruit,  in  quo 
ventriculus  scirrhosus,  atque  pollicem  crassus  fac¬ 
tus  erat.  At  etiamsi  scirrhus  ventriculi,  nonnun- 
quam  venam  cavam  impediendo  ;  saepius  tamen, 
ejus  officio  non  rite  perfecto,  primo  concoctionem 
pravam,  deinde  sanguinis  nimiam  tenuitatem  moli¬ 
endo,  hydropem  efficit.  Sed  quomodo  sanguinis 
malum  proferat,  infra  plenius  nobis  ex¬ 
plicandum  erit. 

Affecta  scirrho  etiam  intestina,  et  praecipue 
caecum,  hydropem  movisse  quidam  asseruerunt ; 

hoc  vero' rarius,  ut  credo,  compressione  facta,  sae- 

* 

pius  functionibus  intestinorum,  id  quod  supra  dixi, 
impeditis^  accidit. 

Renum,  praesertim  dextri,  induratio,  vel  si¬ 
nistri,  si  modo  multum  augeatur,  in  venam  inferio¬ 
rem  cavam  sanguinis  regressui  obstando,  hydro¬ 
picam  effusionem  j  procreavit ;  ac  efficiendo  quo¬ 
que  urinam  parciorem,  et  sanguinem  eo  tenuio¬ 
rem,  eandem  effusionem  induxit  Sed  quoniam, 
uno  solum  rene  vitio  laborante,  mirum  in  modum 
alterius  actio  intenditur,  talibus  enim  legibus  pro¬ 
videns  ille  Deus  corpora  humana  finxit,  ni  uterque 
eodem  tempore  afficiatur,  rarissime  secretio  urinae 
parcior  evadet.  i 


Ex  utero  et  ovariis  duritie  affectis  interdum 
proficiscitur,  ut  nonnulli  tradiderunt,  hydrops ; 
q.uod  profecto  haud  est  absimile,  si  venas  cavam 


vel  iliacas  premerent 

Atque  etiam  partes  scirrho  tentatae  ipsarum 
membranarum  in  cavis  vel  abdominis,  vel  thora¬ 
cis,  peritonaei  scilicet  et  mesenterii,  pleurae  et 
pericardii,  a  quibusdam  pro  causis  hydropis  in 
medium  proferuntur. 

Satis  constat  steatomata,  perinde  atque  scir¬ 
rhos,  consimilique  modo,  hydropi  originem  praebere 
posse.  Van  Swieten  scriptis  mandavit,  steatoma 
in  omento,  quod  pondere  libras  medicas  trigintd 
tres  aequabat,  ascitem  induxisse ;  et  Mqnro,  in 
tractatu  suo  de  Hydrope,  cadaver  hydropicum,  in 
quo  conspexit  duo  magna  steatomata  ad  dex- 
trum  latus  cavi  abdominis,  quae  ab  utero  ducebant 
ortum,  se  dissecuisse  narrat.  Quinetiam  steatoma¬ 
ta  in  mesenterio  prope  ejus  glandulas  posita,  si  aliis 
fidem  habeamus,  hydropem  genuerunt. 

« 

Aneurismi  opprimendo  venas,  ac  forsan  vasa 
lymphatica  quae  arterias  comitantur,  et  sic  reditui 
sanguinis,  vel  lymphae  obstando,  colluviem  aquo- 

f 

sam  quoque  alferunt. 

Neque  raro  ex  varicibus;  quae  minus  libe¬ 
rum  efficiunt  cursum  sanguinis  ad  cor,  artuum 
aqua  intercus  exoritur. 

i 

Abscessus  pariter,  qui  venis  majoribus  vicini 
fuerunt,  in  exemplis  nonnullis,  causae  hydropis 
fuisse  videntur. 

Ac  bene  notum  est  uterum  gravidum,  prae 
sua  mole  venas  iliacas  et  cavam  premendo,  effusi¬ 
ones  aquosas  in  pedum  talorum  que  telam  cellu¬ 
losam  saepissime  induxisse. 

Et  effectus  idem  frequenter  ex  ascite  oritur  ; 
praesertim  si  ascites  diu  manserit.  Urina  porro, 
atque  bilis  in  cavum  abdominis  effusae,  ex  ruptis 
vesica  urinaria  vel  vesicul4  fellea,  aquam  subtercu- 
tem,  pari  ratione  ac  effusum  serum,  a  quibusdam 
effecisse  existimantur.  Saccique,  qui  in  sano  cor¬ 
pore  liquores  varios  continent,  morbo  praeter  na¬ 
turam  amplificati  oedema  possunt  procreare. 
Neque  absunt  documenta  ubi  collectiones  seri  in 


DISPUTATIO  MEDICA 


]4 

utero,  in  ovariis,  inter  laminas  peritonaei,  vel  sub 
forma  hydatidum,  vel  etiam  spiritus  intestina  aut 
cavum  peritonaei  implens,  morbum  hydropicum  in¬ 
tulerunt 

r  I 

Nunc  dicendum  est  de  aliis,  sanguinis  circui¬ 
tum  impedientibus  :  qualia  sunt,  quaecunque  vi¬ 
tia  in  vasis  intus  sunt  posita ;  in  os  aut  cartilagi¬ 
nem  conversae  valvae  cordis,  vel  arteriarum  tuni¬ 
cae  ;  tumores  vasorum  cavis  inhaerentes,  viamque 
angustantes  ;  atque,  ut  antiquiores,  perpauci  au- 

I 

tem  hodierni,  volunt,  polypi. 

Ex  ratione  qua  absolvitur  sanguinis  circuitus, 
facillime  intelligitur  cur  conversae  in  os  aut  carti¬ 
laginem  valvae  cordis  toties  hydropem  gignant. 
Valvis  ita  se  habentibus,  per  pulmones  sanguinis 
transitui  obsistitur,  atque  venis  cavis  eo  non 
rite  depletis,  sanguinis  venosi  motus  impeditur; 
exhalantia  ergo  copiosius  tenuem  humorem  effun¬ 
dunt,  qui  in  variis  cavis  congestus,  hydropem  im¬ 
medicabilem  constituit 

Simul  etiam  patebit,  si  osseae  fierent  tunicae 
majorum  arteriarum,  et  praecipue  aortae,  adeo  ut 
motus  sanguinis  in  eis  languesceret,  cor  et  venas 
inde  iri  impletum,  et  hydropem  consecutum. 

Tumores  ex  venarum  internis  tunicis  nascen¬ 
tes  earumque  cavum  minuentes,' impediendo  san¬ 
guinis  per  eas  liberum  regressum  hydropem  quo¬ 
que  genuerunt. 

Concreta  illa,  polypi  dicta,  quae  subinde,  ca¬ 
daveribus  hydropicis  inspeciis,  in  corde  ejusdem- 
que  magnis  vasis,  aoria  nimirum  et  arteria  pul¬ 
monali,  reperiuntur,  necne  in  vivo  homine  n  vera 
inessent,  medici  inter  se  dissentiunt.  Si  unquam 
sane  adsint,  ut  hydrops  exinde  oriatur,  ex  jam 

dictis  sat  apparet. 

1 

Corpus  diutius  erectum,  tardiorem  efficiendo 
sanguinis  reditum  per  venas,  et  impetum  augendo 
per  arterias,  pedum  talorumque  hydropicos  tumo¬ 
res  frequentissime  inducit. 

Si  quoqiiomodo  per  pulmones  difficilius  redi¬ 
ret  sanguis,  non  solum  in  thoracis  cavo,  sed  etiamj 
ob  ingressum  impeditum  sanguinis  ex  corde  dex¬ 
tro,  in  omnigenis  partibus,  hydropica  effusio  con- 
sequetur.  Hinc  hydrops  toties  homines  infestans, 
qui  asthmate  laborant ;  et,  hac  de  causa  forsitan, 
ex  magna  parte  hydrops  pectoris,  quem  Willis  ni¬ 
mia  ac  vehementiore  exercitatione  inniti  memorat. 
Pulmones  indurati  vel  vom.icis  obsessi,  hydrotho-^ 
racem  interdum  faciunt ;  atque  hydrothorax  ipse, 
inhibendo  quo  minus  spiramenta  pulmonum  rite 
aere  distenderentur,  hydropem  generalem  quoque 
non  inducere  non  potest. 

Superest  et  alter  modus  quo  impediatur  san¬ 
guinis  circuitus  ;  nimia,  scilicet,  ejusdem  spissitas. 
Quoniam  in  sano  corpore  sanguis  certa  tenacitate 
gaudet,  qua  lateribus  vasorum  quodammodo  ad¬ 
haeret,  sequitur,  siquando  sanguis  justo  spis¬ 
sior  fiat,  eum  magis  ad  latera  vasorum  per  quae 
.  movetur,  adhaesurum  esse ;  et  nisi  actio  cor¬ 
dis  et  arteriarum  intendatur,  ejus  motum  langui- 

Hum  factum  iri :  atque,  ut  dicit  noster  celeberri¬ 
mus  Jacobus  Gregory,  quicquid  causa  fuerit 
quod  sanguis  languidius  moveatur,  malum  in 
venas  maxinie  incumbit ;  nimirum,  quia  in  his 
“  sanguinis  motus  semper  tardior  est”.  Sed  quo¬ 
modo  in  venis  motus  languidus  hjWropem  gignat, 
antea  sat  notatum  est. 

;  f  <  ■  j  f ' 

j  ;,  Causae  sanguinem  spissantes  ad  quatuor  ge- 
nera  referri  solent :  ubi  crassior  pars  sanguinis 
plus  justo  retinetur ;  ubi  crassior  pars  plus  justo 
fingitur  ;  ubi  pars  tenuior  minus  aequo  retinetur  ; 
aut  ubi  pars  tenuior  minus  aequo  fingitur. 

Plurima  tradita  sunt  exempla,  et  praecipue  a- 
pud  antiquiores,  ubi  ab  evacuationibus  sanguineis 
intempestive  cohibitis,  mensibus  scilicet,  vel  fluxu 
solito  e  naribus  aut  intestinorum  venis,  vel  ab  neg¬ 
lecta  assueta  venaesectione  hydropes,  abundante 
nimis  spisso  sanguine,  ortum  traxerunt. 

Sanguis  quoque  solito  viscidior  fieri  potest  ex 
immodico  usu  carnosi  cibi,  valentissinii,  pinguis 

que,  aliisque  alimentis  spissis,  siccis  et  tenaci¬ 
bus  sumptis ;  qualia  sunt  panis  niger,  farra  non 
fermentata,  caroque  valde  tosta;  multo  simul 
somno  et  vita  otiosa. 

f 

Porro,  sanguinem  nimis  spissant  quaevis  se¬ 
rosae  exinaniticmes;  quales  sunt  profluvia  k.rgalo- 
chiorum,  vel  fluor  albus  diuturnus,  quem  saepissime 
secutus  est  hydrops ;  destillatio  ex  naribus  et 
bronchiis ;  omnes  alvi  evacuationes,  dysenteria 
scilicet,  vel  diarrhoea  diu  permanentes ;  amplae 
exulcerationes  ;  protracta  salivatio  ;  aut  immodica 
jactura  seminis :  quae  omnes  morbo  originem  de¬ 
derunt.  Has  veruntamen,  fatendum  est,  potius 
forsitan  frangendo  vires  ventriculi,  quam  sangui¬ 
nem  spissando,  effectum  edere. 

Sanguinis  denique  tenacitas  oriri  potest,  iis- 

tf 

dem  pei  manentibus  secretionibus  serosis,  ab  de¬ 
fectu  potionum  aquosarum. 

Ex  effato  in  superiore  parte  hujus  disputa¬ 
tionis  jam  proposito,  humorem  scilicet  in  cavos 
eflusum,  ’  e  massa  sanguinis  'simpliciter  percolari 

ope  ramulorum  lateralium  arteriarum,  sequitur,  si 
insit  vasis  sanguinem  vehentibus  redundans  laticis 
serosi  proportio,  quantitatem  supervacaneam  hu¬ 
moris  tenuioris  necessarie  per  has  arterias  in  om¬ 
nia  cava  organa  efiluxuram.  De  hoc  experimen¬ 
ta  Hales  nos  certiores  fecerunt,  ut  nimia  in  san¬ 
guine  aquae  ratio  minime  in  venas  transeat,  sed  in 
cava  corporis  derivetur,  et  hydropem  faciat,  eti¬ 
amsi  non  majore  vi  aqua  premitur  quam  erat  vis 
cordis  in  statu  naturali.  Milman  autem  inficias 
it  hydropem  enasci  posse  ex  nimia  humorum  te¬ 
nuitate,  si  simul  actio  cordis  et  arteriarum  eadem 
ac  in  sanitate  perstet;  quandoquidem  hoc  rerum 
statu,  inquit  ‘‘  pars  abundans  aquosa  per  spiracu- 
la  cutis  vel  per  renes  foras  ejiceretur  :  tunc  so- 
lummodo  metuendum  est,  ne  in  cava  corporis 
deferatur,  quum  jam  ab  iis,  quae  hydropem 
quandoque  inducunt,  causis  vis  cordis  multum 
fuerit  imminuta.”  Sed  etsi  haud  inficiemur 
morbum  promptius  induci,  ubi  vires  franguntur ; 
attamen  in  statu  quam  integerrimo,  partem  tenui¬ 
orem  sanguinis  aeque  facile  afferri  in  omnes  qua- 

lescunque  partes  corporis,  ac  ad  cutem  vel  ad  re¬ 
nes,  strenue  perhibemus ;  ea  conditione  vero,  ut 
medicamenta  diaphoretica  aut  diuretica  noq  ad¬ 
ministrata  fuere,  ad  sanguinem  impellendum  vel 
ad  cutem  vel  ad  renes,  et  has,  prae  caeteris  parti¬ 
bus,  ad  afficiendas :  ac  etiamsi  in  cutem  et  in  renes 
liberius  forsan  dispertiuntur  vasa  exhalantia,  quam 
in  parietes  cavorum ;  attamen  si,  quod  constat  in¬ 
ter  omnes,  exhalantia  in  haecce  cava  revera  intus 
desinant,  necesse  est  ut  supervacanea  aquosae  par¬ 
tis  sanguinis  quantitas  per  exhalantia  haecce  ela¬ 
batur,  et  nisi  vasa  absorbentia  eodem  tempore 
plus  solito  resorbeant,  ut  morbus  hydropicus  ex-, 
inde  consequatur. 

His  memoratis,  de  causis  sanguinem  tenuio¬ 
rem  facientibus  nunc  dicendum  est;  quas  impri¬ 
mis  ad  quatuor  capita  referam.  Ubi  pars  tenuior  - 
sanguinis  magis  justo  retinetur ;  ubi  pars  tenuior 
plus  justo  fingitur  ;  ubi  crassior  pars  minus  aequo 
retinetur ;  aut  ubi  crassior  pars  sanguinis  minus 
aequo  fingitur. 

Quoad  primum  genus,  satis  facile  patet,  quaii- 
documque  serosae  quaevis  evacuationes,  sive  sa-‘ 
lutares,  sive,  si  diu  perstiterint,  morbosae,  ex  im¬ 
proviso,  nulla  simul  nova  exinanitione  arte  institu¬ 
ta,  supprimuntur,  hydropem  citissime  secuturum 
ob  insuetam  vasorum  distentionem  sic  inductam, 
et  praesertim  ob  humorem  tenuiorem  quo  implen¬ 
tur.  Hinc  aqua  intercus  excipiens  repressum  su¬ 
bito  halitum  cutis.  Atque  etsi,  excretione  per 
cuticulam  repressi,  urina  plerumque  pro  rata  par¬ 
te  dilutior  et  uberior  fiat ;  attamen  qu6d  sanguis 
nunc  tenuior  factus  ad  omnes  partes,  ut  supra  dixi¬ 
mus,  pariter  atque  ad  renes  diffunditur,  eo  fiet  ut 
ubique  pars  tenuior  decedat,  et,  nisi  rursus  sorbe¬ 
atur,  hydropem  concitaret.  Sauvages  apud  suam 
Nosologiam  Methodicam,  de  anasarca  ab  adiap- 
neustia  disserens,  exemplum  rustici  in  medium 
profert  qui  obsidebatur  tumore  molli,  per  totum 
corpus  diffuso  ;  referebat  ille,  se  post  messem 
“  factam  sanum  recubuisse;  mane  vero  sequenti 
surgere  non  potuisse  propter  corporis  intumes- 
centiam.  Inter  varia  responsa  quaestionibus  a 

me  factis,  dixit,  se  recubuisse  super  stramen  in 
loco  humido,”  Veri  tamen  est  simillimum,  ut 

y 

nonnulli  contenderunt,  morbum  in  boc  exemplo  in¬ 
ductum  fuisse  ab  aquae  resorptione  per  cuticulam 
ex  acre  circumfluo  humido  :  sed  quoniam  nondum 
pro  certo  constat  necne  unquam  aliquid  per  cuticu¬ 
lam  revera  sorbeatur ;  porro  quia  liquet  inter  om¬ 
nes  aera  humidum  humanum  corpus  magis  refrige¬ 
rare  aere  sicciore,  propter  proprietatem,  qua^pollet 
aqua,  accipiendi  e  nostris  corporibus  caloricum,  ut 
dicunt  chemici,  facilius  qu^m  aer,  pro  exemplo 
morbi,  ex  frigore  extrinsecus  admoto,  orti,  hoc  in 
loco  posuimus.  Huc  fortasse  quoque  referenda 
sit  vita  sedentaria  et  otiosa,  quae  non  solum  ex- 
cretiones  varias  minuendo,  sed  etiam  concoquen¬ 
tia  instrumenta  debilitando,  homines  proclives  ad 
hydropem,  aeque  atque  alios  morbos,  faciat.  Hinc 
hydrops  in  literarum  studiosis  frequentior  quam  in 
exercitatis.  Ac  quamquam  ischuria  sit  morbus 
qui  plerumque  aegrum  quam  citissime  e  medio 

I 

tollit,  attamen  tradita  sunt  exempla,  ubi  urina  ex 
toto  suppressa,  vel  plurimum  diminuta,  effusiones 


DE  HYDROPUM  CAUSIS. 


23 


hydropicas  sine  dubio  procreavit.  Neque  desunt 
documenta  ubi  ab  obstructis  evacuationibus  aliis 
serosis,  exempli  gratia,  lochiis,  lacte,  fluore  albo, 
et  quoque  ab  dysenteria,  aut  diarrhoea  male  per 
astringentia  cohibitis,  ulceribusque  usitatis  intem¬ 
pestive  sanatis,  hydrops  exortum  duxit. 

Quantum  ad  secundum  genus  ubi  pars  te¬ 
nuior  sanguinis  plus  justo  fingitur,  satis  in  apri¬ 
cum  prolatum  est,  nimiam  quantitatem  epotam 
liquorum  aquosorum,  morbum  hydropicum  indu¬ 
cere  posse.  Et  tametsi  in  ea  sum  sententia,  mi¬ 
nime  nunc  temporis,  ut  reor,  improbabili  ob  nupe¬ 
ra  patefacta  a  celeberrimo  Home,  quae  pro  certo 
habet,  maximam  liquorum  partem  in  ventriculum 
invectam,  constitutione  firma  corporis,  per  rectum 
V  aditum  ventriculum  inter  et  vesicam  urinariam 

I 

progredi,  eoque  e  corpore  ejici ;  nihilominus,  sive 
per  lactaea  vasa,  sive  per  communicationem  ventri¬ 
culi  cum  liene,  haud  parva  portio  liquoris  invecti^ 
in  massam  sanguinis  ipsius  transibit,  dein  in  omne 
corpus  circumferetur,  ac  modo  jam  satis  tradito, 
hydropem  gignet.  Maximilianus  Stoll  in  suis  prae- 

lectionibus,  narrat  se  vidisse  hydropem  intra  pau¬ 
cas  horas  ortum,  ex  frigidis  haustibus,  corpore 
aestuante ;  et  De  Haen  affirmat  ex  potu  aquoso, 
post  sitim  longam,  totum  fere  exercitum  Caroli 
quinti  in  hydropem  incidisse.  At  nimia  sanguinis 
tenuitas  non  solum  fit  ab  immodica  aquosi  potione 
frigidd,  sed  etiam  potione  tepida,  aut  cibis  tenuibus, 
veluti  oleribus,  fructibus  acidulis,  ficubus  pomis¬ 
que  viridibus  ;  quae  omnia,  ut  nonnulli  volunt^ 
hydropem  produxere. 

Nunc  ad  tertium  genus  ubi  crassior  pars  san¬ 
guinis  minus  justo  retinetur.  Secundum  perillus¬ 
trem  Cullen,  profusae  sanguinis  evacuationes,  sive 
spontaneae,  sive  arte  quomodocumque  factae, 
magnam  vim  rubrorum  globulorum  et  fibrinae  ab¬ 
strahendo,  serum  sinunt  facilius  per  exhalantia 
elabi:  sed  quoniam  est  difficile  conceptu,  quem¬ 
admodum  pars  crassior  sanguinis  emitti  potest,  so- 
liffi  quantitate  seri  non  simul  emissi ;  conjicio  san¬ 
guinis  tenuitatem,  quae  post  crebras  ejus  missiones 
subesse  observata  est,  hydropes  induxisse,  potius 
frangendo  vires  assimilantes,  et  hac  ratione  par- 

eam  crassioris  partis  generationem  faciendo,  quam 
recta  eam  abstrahendo  :  quia  vero,  meum,  qui 
junior  sum,  non  est  Cullen,  viri  jure  venerandi, 
arbitrium  parvi  facere,  hocce  in  loco  illas  exinani¬ 
tiones  sanguineas,  quae  effusiones  hydropicas 
frequentissime  auctoribus  eastimantur  induxisse, 
recensebimus.  Hae  sunt  profluvium  diuturnum 
sanguinis  e  naribus ;  sanguinolentum  sputum ; 
profusio  ex  venis  intestinorum  vel  ventriculi ;  men¬ 
strua  nimis  copiosa ;  abortus ;  profluvium  san¬ 
guinis  ex  vesici  urinaria ;  sanguinis  jacturae  ex 
vulneribus ;  ac  denique  crebrae  et  largae  missio¬ 
nes  sanguinis,  ad  sedandos  quosdam  acutos  mor¬ 
bos  institutae. 

Nunc  demum  ad  quartum  genus  venio  ;  ubi 
crassior  pars  minus  aequo  fingitur.  Hoc  eveniat 
in  tribus  modis  ;  nam  etsi  fere  prorsus  ignoremus 
quo  pacto  ex  alimentis  fiat  chylus,  tamen  ex  cibis 
siccioribus  formari  verisimile  est :  hinc,  si  misero 
adsit  pauxillum  tantum  cibi  nutrientis ;  vel  si  in¬ 
gestus  cibus  sit  difficilis  conqoctu,  propter  vires 
ventriculi  seu  aliarum  partium  concoctioni  minis- 

trantium  infirmatas,  satis  constat  chylum  parcio¬ 
rem  evasurum  esse.  Ratio  itaque  in  promptu  erit 
cur  inedia  longa,  diaeta  parca  vel  qualitatis  non 
idoneae,  aliquando  pauperibus  in  summa  dura  hie¬ 
me,  hydropem  intulerint.  Idemque  malum  sae¬ 
pissime  secutum  est  varios  morbos  diuturnos,  qui 
eorum  impetu  functiones  maxime  laeserunt ;  po- 
tissimumque  inter  has,  canalis  concoquentis  vel  or¬ 
ganorum  assimiiantium.  Hinc  hydrops  adeo  fre¬ 
quenter  superveniens  quibusvis  febribus,  tam  con¬ 
tinuis,  quam  intermittentibuSj  et  praecipue  quar¬ 
tanis  ;  quibusdam  exanthematis,  qualia  sunt  scar¬ 
latina,  et  praesertim  erysipelas;  podagrae  item^ 
hypochondriasi,  chlorosi,  morbis  qui  organa  con¬ 
coctioni  inservientia  quam  plurimum  afficiunt. 
Quibus  forsitan  subjiciatur  scorbutus. 

Sat  de  exhalatione  aucta  :  nunc  de  alia  cau¬ 
sa  effusionis,  ruptura  nempe  vehentium  vasorum, 
aut  saccorum  continentium  latices  aquosos,  breviter 
dicendum  est.  Ruptura  ductus  thoracici,  hydro- 
thoracis,  vel  lacteorum,  ascitis  speciem,  ut  placuit 

Sauvages,  induxerunt.  Huc  quoque  referendi 
sunt,  tumores  illi  pallidi,  qui,  ruptis  lymphaticis, 
contusiones,  distortiones,  et  luxationes  excipiunt. 
Rupturae  renum,  seu  ureterum,  seu  vesicae  urina¬ 
riae  ascitem,  urinosam  dictam,  etiam  effecerunt. 
Et  pari  modo  hydatidum  ruptura,  aut  aliorum 
saccorum  praeter  naturam  humorem  aqueum  con¬ 
tinentium,  asciti  abdominali  ortum  praebuerunt. 

His  propositis,  proximum  est,  ut  de  istis  causis 
dicam,  quae  lymphae  reditum  in  sanguinem  im¬ 
pediunt;  quales  sunt,  quaecunque  majora  vasa 
extrinsecus  comprimunt,  vel  in  vasis  intus  posita 
occludunt  viam  :  hinc  scirrhi,  vitiaque  omnigena 
quae  prohibent  cursum  sanguinis,  quoque  lymphae 
cursum  non  impedire  non  possunt ;  et  hinc,  in  chy¬ 
li  receptaculo  concretum,  vel  valvae  lymphatico¬ 
rum  in  osseam  naturam  conversae,  hydropem  sine 
dubio  moliti  sunt. 

Postremo,  etiamsi  plurimi,  hique  haud  parvi 
nominis,  attribuerunt  hydropem,  maxima  ex  parte 

debilitati  absorbentium  lymphaticorum;  tamen^ 
confitendum  est,  rem  revera  unquam  ita  se  habe¬ 
re,  nondum  mihimet  persuasum  fuisse. 

Etenim,  nemini  est  dubium,  omnibus  hydro¬ 
pe  laborantibus,  sive  ex  effusione  aucta,  sive,  ut 
plurimis  placet,  ex  absorptione  diminuta,  muscu¬ 
los  quotidie  et  assidue  tabescere.  Ex  quo,  ut  cre¬ 
do,  satis  manifestum  est,  vasa  absorbentia,  non  so¬ 
lum  aeque  ac,  sed  etiam  fortasse,  magis  quam  in 
sanitate,  partes  corporis  resorbere.  Ni  res  ita 
se  habeat,  quare  corpus  tabet?  Nam  etsi,  quando 
cum  hydrope  corpus  conflictatur,  ejus  musculi 
adepsque  non  adaugescant,  propterea  quod  est 
'verisimile,  nutritionis  subesse  defectum  ;  verunta- 
men  ni  absorbentia  eodem  tempore  ubique  resor¬ 
beant,  corpus  decrescere  non  potest. 

